MESTNA OBČINA NOVO MESTO, Seidlova cesta 1, 8000 Novo mesto, davčna številka SI 48768111, matična številka 5883288 (v nadaljevanju: naročnik), ki jo zastopa župan mag. Gregor Macedoni

in

|  |  |
| --- | --- |
| Društvo/klub/organizacija: |  |
| Naslov: |  |
| Davčna številka: |  |
| Matična številka: |  |
| (v nadaljevanju: izvajalec), ki ga zastopa: |  |

skleneta naslednjo

**P O G O D B O**

**o sofinanciranju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**v Mestni občini Novo mesto za leto 2020**

1. člen

Pogodbeni stranki uvodoma ugotavljata:

* da se je izvajalec prijavil naJavni poziv Mestne občine Novo mesto za sofinanciranje mednarodnih in medobčinskih prireditev, ki imajo pomen za turistično promocijo občine za leto 2020;
* da višina sofinanciranja v letu 2020 skladno z odločbo št.\_\_\_\_\_\_\_\_\_\_ z dne \_\_\_\_\_po posameznih področjih znaša skupaj do višine \_\_\_\_\_\_\_ €.

2. člen

Dodeljena sredstva

S to pogodbo se naročnik zavezuje, da bo izvajalcu za prireditev z nazivom \_\_\_\_\_\_\_\_ zagotovil sredstva skupaj do višine \_\_\_\_\_\_\_\_\_\_EUR, kar predstavlja \_\_\_% od zneska \_\_\_\_\_\_\_EUR, kolikor znaša vrednost prijavljene prireditve.

Višina sofinanciranja v letu 2020 po posameznih področjih znaša skupaj do višine \_\_\_\_\_\_\_ €, in sicer:

|  |  |
| --- | --- |
| **PRORAČUNSKA POSTAVKA** | **DODELJENA SREDSTVA****(v €)** |
|  |  |  |
|  |  |  |
|  |  |  |
|  |  |  |
| **SKUPAJ:** |  |

3. člen

Čas realizacije prireditve

Izvajalec se zavezuje, da bo prireditev izvedel najkasneje do 31. 12. 2020, skladno z opisom vsebine iz prijave:

|  |  |
| --- | --- |
| NAZIV PRIREDITVE | VSEBINA PRIREDITVE |
|  |  |
|  |  |
|  |  |
|  |  |

4. člen

Izplačevanje sredstev

Naročnik bo sredstva za sofinanciranje izvajanja prireditve v dogovorjeni višini nakazal izvajalcu **v dveh delih** na transakcijski račun št. \_\_\_\_\_\_\_\_\_\_\_\_\_\_\_\_\_\_\_\_\_\_\_, in sicer:

* 50% na podlagi zahtevka s priloženim vmesnim poročilom o izvajanju prireditve,
* 50% na podlagi zahtevka s priloženim končnim poročilom o izvedenem prireditve.

Dodeljena sredstva v višini do 1.000 EUR bodo izplačana v enkratnem znesku, na podlagi zahtevka s priloženim vmesnim poročilom o izvajanju prireditve, in sicer do 30. 6. 2020.

Izvajalec mora končno poročilo za leto 2020 dostaviti občini najkasneje do 30. 10. 2020.

Če prireditve do tega datuma ne bodo izvedene, o tem izvajalec obvesti občino najkasneje do 30. 9. 2020.

Vmesno poročilo

Vmesno poročilo mora vsebovati vsebinski del (opis že opravljenih dejavnosti za izvedbo prireditve) ter finančni del (specifikacija stroškov za vsako vsebino iz 2. člena te pogodbe, brez računov).

Končno poročilo

Končno poročilo mora izvajalec dostaviti naročniku najkasneje do 30. 10. 2020. Poročilo mora vsebovati :

* vsebinski del (opis vsebin sofinanciranja v letu 2020 skladno z 2. členom te pogodbe),
* finančni del (izvajalec mora priložiti račune, v višini dodeljenih sredstev s strani naročnika, po posameznih področjih).

Poročilo, ki vsebuje več kot tri strani, nam lahko posredujete tudi v elektronski obliki na naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Poročilo, ki ne bo narejeno po teh navodilih, bo potrebno dopolniti ali spremeniti v roku 5 delovnih dni po prejemu poziva na dopolnitev ali glede spremembe.

5. člen

Če izvajalec ne predloži dopolnjenega ali spremenjenega poročila o opravljenem delu oz. porabi sredstev v zahtevanem roku, naročnik lahko odstopi od pogodbe. V tem primeru je izvajalec dolžan povrniti naročniku vsa prejeta sredstva skupaj z zakonitimi zamudnimi obrestmi od dneva prejetja sredstev do dneva vračila.

6. člen

V primeru spremembe višine proračunskih sredstev zaradi spremembe proračuna ali rebalansa proračuna Mestne občine Novo mesto za leto 2020, si naročnik pridružuje pravico, da sredstva, opredeljena v tej pogodbi, ne izplača v celoti oziroma jih enostransko zniža glede na pomembnost posameznega projekta oziroma prireditve.

Izvajalec mora imeti poravnane vse finančne obveznosti (najemnina, materialni stroški in podobno) do naročnika in vseh njegovih javnih zavodov. V primeru, da ima izvajalec neporavnane finančne obveznosti, bo naročnik po končanem postopku dodeljevanja sredstev sklenil asignacijsko pogodbo med izvajalcem, upnikom in naročnikom, ki bo osnova za poravnavo finančnih obveznosti iz leta 2019. Prednost pri plačilu odprtih terjatev imajo javni zavodi iz Mestne občine Novo mesto.

7. člen

V primeru, da nastopijo okoliščine, ki utegnejo vplivati na terminsko in/ali vsebinsko izvedbo prireditve ali v primeru zamude pri izvajanju posamezne faze prireditve, za katerega so dodeljena sredstva proračuna Mestne občine Novo mesto, mora izvajalec pisno obrazložiti in utemeljiti svoj predlog za podaljšanje roka izvedbe prireditve in roka porabe sredstev glede na predviden terminski plan oz. obrazložiti predlagane vsebinske spremembe z navedbo razlogov. V nasprotnem primeru izgubi pravico do nadaljnje porabe sredstev. Naročnik glede na spremenjene okoliščine oceni, ali še vztraja pri sofinanciranju prireditve iz te pogodbe, ali pa odstopi od te pogodbe.

V primeru, da izvajalec naročnika ne obvesti pisno o vzrokih za zamudo pri izvedbi prireditve ali pa da ne pošlje zahtevanih poročil do rokov, navedenih v 4. členu brez opravičljivih razlogov, ki jih pred potekom tega datuma pisno obrazloži, to pomeni, da je enostransko odstopil od pogodbe in s tem tudi od pravice do nadaljnje porabe proračunskih sredstev.

V primeru, da naročnik vztraja pri sofinanciranju te prireditve, se pogodbeni stranki dogovorita o novih pogojih v obliki pisnih dodatkov k tej pogodbi.

8. člen

Obveščanje o izvajanju predmeta pogodbe

Prejemnik javnih sredstev je dolžan sprotno informirati in obveščati javnost o sofinanciranih prireditvah ali posameznih projektih. Na spletni strani izvajalca je Mestna občina Novo mesto označena kot sofinancer in predstavljena z logotipom (glej spletno stran Mestna občina Novo mesto, Navodila za uporabo celostne grafične podobe Mestne občine Novo mesto iz dne 30. 9. 2015).  Prejemnik sredstev mora na primeren način publikacije in druge komunikacijske in promocijske materiale opremiti z logotipom Mestne občine Novo mesto. Na dogodkih oziroma na projektnih aktivnostih, ki jih organizira za obiskovalce, pa mora prostor opremiti z dobro vidnim plakatom oziroma transparentom, na katerem je logotip Mestne občine Novo mesto.

Prejemnik sredstev je dolžan pred dogodkom izvajati informiranje in obveščanje javnosti po utečenih kanalih. Najkasneje pet dni pred dogodkom mora v Kabinet župana (kabinet@novomesto.si) in skrbniku/om te pogodbe posredovati najavo dejavnosti v obliki kratke informacije o dejavnosti. Prav tako mora najkasneje v petih dneh po izvedbi dejavnosti v Kabinet župana in skrbniku te pogodbe posredovati kratek povzetek o izvedbi dejavnosti v obliki članka s pripadajočo fotografijo iz dejavnosti. V kolikor je tako najavo kot tudi povzetek v opredeljenih časovnih okvirih že objavil na svoji spletni strani ali socialnih omrežjih, lahko pravočasno posreduje povezavo do te objave. V kolikor iz priložene dokumentacije ni razvidno, da je bilo informiranje in obveščanje javnosti s strani prejemnika izvedeno v skladu s tem členom, se lahko višina dodeljenih sredstev zniža do 30%.

Prejemniki sredstev se s to pogodbo zavežejo, da bodo sodelovali pri izvedbi projektov Mestne občine Novo mesto, ki so v javnem interesu na področju družbenih dejavnosti.

9. člen

Naročnik in izvajalec se dogovorita, da bosta izvajanje prireditve kot pooblaščena predstavnika spremljala:

* na strani naročnika: \_\_\_\_\_\_\_\_\_\_,
* na strani izvajalca: \_\_\_\_\_\_\_\_\_\_\_.

10. člen

V imenu naročnika ima njen pooblaščeni predstavnik pravico nadzora nad potekom prireditve oziroma projekta in nad namensko porabo dodeljenih sredstev iz proračuna Mestne občine Novo mesto z vpogledom v dokumentacijo in obračun stroškov izvajalca v zvezi z izvedbo prireditve, izvajalec pa mu je dolžan to omogočiti.

11. člen

Naročnik lahko odstopi od te pogodbe in zahteva vračilo že izplačanih proračunskih sredstev z zakonitimi zamudnimi obrestmi od dneva prejetja sredstev do dneva vračila tudi v primerih:

• če mu izvajalec ne omogoči nadzora v skladu z 10. členom te pogodbe,

• če se ugotovi, da je izvajalec nenamensko uporabil prejeta sredstva,

• če izvajalec kako drugače ne izpolnjuje svojih obveznosti iz te pogodbe.

12. člen

Protikorupcijska klavzula

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

- pridobitev posla ali

- za sklenitev posla pod ugodnejšimi pogoji ali

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku; je nična.

13. člen

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Novem mestu.

14. člen

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v treh enakih izvodih, Mestna občina Novo mesto prejme dva (2) izvoda, izvajalec pa en (1) izvod.

|  |  |  |  |  |
| --- | --- | --- | --- | --- |
| Številka: |  |  | Številka: |   |
| Datum: |  |  | Datum: |  |

|  |  |  |
| --- | --- | --- |
| IZVAJALEC: |  | NAROČNIK: |
|  |  | MESTNA OBČINA NOVO MESTOŽUPANmag. Gregor MACEDONI |